google/wiki40b huggingface dataset:
Τούρτα

Η Τούρτα είναι γλυκό με βασικά συστατικά αλεύρι, ζάχαρη, αβγά και λάδι ή βούτυρο, συχνά με άλλα πρόσθετα όπως φρούτα, μπισκότα, σοκολάτα, χρώματα ζαχαροπλαστικής, σαντιγί και άλλα. Ψήνεται στο φούρνο για συγκεκριμένη ώρα (αναλόγως την συνταγή) και σερβίρεται ειδικά σε γενέθλια, ονομαστικές γιορτές, γάμους και σε άλλες εκδηλώσεις.

Ετυμολογία

τούρτα < ελληνιστική κοινή τοῦρτα < λατινική torta (panis), θηλυκό του tortus, μετοχή παθητικού παρακειμένου του ρήματος torqueo < ινδοευρωπαϊκή (ρίζα)*terkʷ (στρέφω)

Περιγραφή

Μια τούρτα μπορεί να έχει διάφορα σχήματα, ανάλογα με τη φόρμα στην οποία έχει ψηθεί (στρογγυλή, τετράγωνη κ.α.). Έχει επίσης και πολλά διαφορετικά χρώματα και σχέδια, αφού ο κάθε άνθρωπος που παρασκευάζει αυτό το γλυκό, μπορεί να έχει διάφορα υλικά και ιδέες για την διακόσμησή του.

Προετοιμασία

Αρχικά, ρίχνονται τα υλικά για την τούρτα μέσα σε ένα μπολ (οτιδήποτε μέγεθος) και ανακατεύονται ώστε να αφρατέψουν και να δημιουργηθεί μια ζύμη. Έπειτα, τοποθετείται μέσα σε ένα ταψί και μπαίνει στο φούρνο για ψηθεί και για να σχηματιστεί ένα κέικ. Αφού ψηθεί και έχει φουσκώσει βγαίνει από τον φούρνο και αφού έχει περάσει κάποια συγκεκριμένη ώρα και έχει κρυώσει μπορεί να διακοσμηθεί.

Ιστορία

Η τούρτα είναι ένας όρος με μακρά ιστορία και υποδηλώνει ένα γλυκό ζαχαροπλαστικό γλυκό με ζάχαρη ή μέλι. Αναμιγνύεται με αυγά και συχνά, αλλά όχι πάντα, με γάλα και λίπος και έχει μια πορώδη υφή από το μείγμα που αυξάνεται κατά το μαγείρεμα. Δεν προκαλεί έκπληξη το γεγονός ότι τα σύνορα μεταξύ του κέικ και του ψωμιού, του μπισκότου και του κουλουριού είναι ασαφή. Ο πρόγονος όλων είναι ο ψωμί στην απλούστερη μορφή του. Καθώς οι τεχνικές για το ψήσιμο και το φασκόμηλο αναπτύχθηκαν και τα τρόφιμα άλλαξαν, τα αρχικά θεωρούμενα ως ψωμάκια ήρθε να θεωρηθούν ως δικές τους κατηγορίες και ονομάστηκαν αναλόγως. Ορισμένα ρωμαϊκά ψωμιά, εμπλουτισμένα με αυγά και βούτυρο, πρέπει να έχουν επιτύχει μια κέικ σαν συνέπεια και έτσι να προσεγγίσουν ένα από αυτά τα αδιόρατα σύνορα.
Η Ευρώπη και μέρη όπως η Βόρεια Αμερική όπου η ευρωπαϊκή επιρροή είναι ισχυρή ήταν πάντα το κέντρο των κέικ και των τουρτών. Κάποιος μπορεί να τραβήξει ακόμη πιο κοντά μια γραμμή από τις αγγλόφωνες περιοχές. Καμία άλλη γλώσσα δεν έχει μια λέξη που να σημαίνει ακριβώς το ίδιο με την αγγλική «τούρτα». Η ηπειρωτική ευρωπαϊκή πύλη και το torte συχνά περιέχουν υψηλότερες αναλογίες βούτυρο, αυγά και εμπλουτισμένα συστατικά όπως η σοκολάτα, και συχνά άπαχο το towaars ζαχαροπλαστικής μάλλον παρά κέικ. Τα στοιχεία της Κεντρικής και Ανατολικής Ευρώπης, όπως το μπαμπά και το Πάσχα, είναι διαφορετικά.

Διάφορες Συνταγές

Υπάρχουν πολλά είδη τούρτας με διαφορετικές γεύσεις, διαφορετικές διακοσμήσεις και πολλές ποικιλίες. Σε κάποια άλλα κυριαρχεί η γλυκιά γεύση όπως είναι μια σοκολατένια τούρτα με μπισκότο, με brownies, με λευκή σοκολάτα ή και με bueno, τούρτα black forest και τούρτα cheescake. Σε άλλα πάλι η γεύση ενός φρούτου όπως με φράουλα, με λεμόνι ή και με πορτοκάλι, με μπανάνα . Σε άλλα τα χρώματα όπως η τούρτα "Ουράνιο Τόξο" και η τούρτα "Μονόκερος".
Εδεκών

Ο Εδεκών ήταν άρχοντας των Ιβήρων, λαού που κατοικούσε στην περιοχή της σημερινής Ισπανίας, κατά την εποχή της κατάκτησής της από τους Ρωμαίους. Ο Ρωμαίος ιστορικός Τίτος Λίβιος τον ονομάζει Edesco. Παρουσιάστηκε στον Σκιπίωνα τον Αφρικανό, ο οποίος βρίσκονταν στην Ταρραγόνα το 209 π.Χ., και πρότεινε τον εαυτό του ως αντάλλαγμα για την γυναίκα του και το παιδί του, οι οποίοι ήταν όμηροι των Καρχηδονίων και είχαν πέσει στα χέρια των Ρωμαίων, όταν αυτοί κατέλαβαν την πόλη. Ο Σκιπίων έδωσε τη συγκατάθεσή του και έτσι, κερδίζοντας τη συμπάθεια του Εδέκωνα, αύξησε την επιρροή του μεταξύ των Ιβήρων της Ισπανίας.
Ο Εδεκών ήταν ο πρώτος Ισπανός άρχοντας που αποκάλεσε τον Σκιπίωνα βασιλιά, μετά τη νίκη του επί του Καρχηδόνιου στρατηγού Ασδρούβα (Ασδρούμπαλ ισπ. Asdrúbal, αδελφός του φημισμένου στρατηλάτη Αννίβα) και την υποχώρηση του τελευταίου στα Πυρηναία. Ο Σκιπίωνας, πράττοντας σοφά, αποποιήθηκε τον τίτλο.
Κυκλοεπτάνιο

Παραγωγή

Στη φύση, το κυκλοεπτάνιο εμφανίζεται στο αργό πετρέλαιο και μπορεί να εξαχθεί από αυτό.
Εναλλακτικά, παράγεται συνήθως από την κυκλοεπτανόνη, με αναγωγή Κλέμμενσεν

Διαμορφώσεις

Οι δυο κυριότερες από τις πολλές πιθανές διαμορφώσεις είναι αυτή του «λουτήρα» και αυτή του «ανακλίντρου»:

Χημικές ιδιότητες

Οι πιο αξιοσημείωτες χημικές ιδιότητες του κυκλοεπτανίου είναι οι ακόλουθες:
1. Το κυκλοεπτάνιο μπορεί να ισομεριστεί θερμικά σε μεθυλοκυκλοεξάνιο, παρουσία χλωριούχου αργιλίου (AlCl₃):
2. Η λειτουργικότητα του κυκλοεπτανίου μπορεί να επιτευχθεί μετά από  χλωρίωση με N-χλωροσουκινιμίδιο:

Εφαρμογές

Χρησιμοποιείται ως μη πολικός διαλύτης από τη χημική βιομηχανία, καθώς και ως ενδιάμεση ένωση για την παραγωγή χημικών προϊόντων, συμπεριλαμβανομένων και φαρμακευτικών.

Ασφάλεια

Η ένωση είναι εύφλεκτη και οι ατμοί της σχηματίζουν εύφλεκτα μείγματα με τον αέρα. Η ελάχιστη θερμοκρασία ανάφλεξης της ένωσης ανέρχεται σε 6° C, Το ελάχιστο όριο αναφλεξιμότητας είναι 1,1% κατ' όγκο.
Οι ατμοί κυκλοεπτανίου ερεθίζουν τα μάτια και μπορεί να προκαλέσουν δύσπνοια, αν εισπνευθούν σε μεγάλη ποσότητα.
Νομαρχία

Η νομαρχία είναι καταργημένη βαθμίδα της ελληνικής δημόσιας διοίκησης (1833-2010). Αποτελούσε νομικό πρόσωπο δημοσίου δικαίου και αρμοδιότητά της ήταν η διοίκηση των τοπικών ζητημάτων σε επίπεδο νομού.

Ιστορική εξέλιξη

Οι νομαρχίες εισήχθησαν με τη διοικητική μεταρρύθμιση της Αντιβασιλείας (1833) ως ενδιάμεσο επίπεδο διοίκησης ανάμεσα στους αμιγώς τοπικούς θεσμούς (δήμοι - επαρχίες) και την κυβέρνηση. Συγκεκριμένα ο καινοτόμος αυτός θεσμός της νομαρχίας καθορίστηκε από την Κυβέρνηση Μαυροκορδάτου, στους πρώτους μήνες της διακυβέρνησης της χώρας από την Αντιβασιλεία μετά την άφιξη του Βασιλέα Όθωνα στην Ελλάδα. Με βάση τη τότε νέα διοικητική διαίρεση, που τέθηκε σε εφαρμογή με το Βασιλικό Διάταγμα της 3/15 Απριλίου του 1833 «Περί διαιρέσεως του Βασιλείου και της διοικήσεώς του», η επικράτεια του Ελληνικού Βασιλείου χωρίσθηκε σε δέκα νομούς - νομαρχίες και 47 επαρχίες. Επικεφαλής της κάθε νομαρχίας ήταν ο νομάρχης, ανώτερο διοικητικό όργανο στη διοικητική διεύθυνση του νομού, με υπαγόμενες επαρχίες και δήμους, τα καθήκοντα του οποίου ορίσθηκαν με το από 25 Απριλίου του 1833 Βασιλικό Διάταγμα «Περί της αρμοδιότητας των νομαρχών και περί της κατά τας νομαρχίας υπηρεσίας». Την διαίρεση αυτή ακολούθησε στη συνέχεια και η διοικητική σύσταση αναγνώριση ισάριθμων μητροπόλεων με εξαίρεση εκείνη της Μάνης (Γυθείου).
Πρώτοι νομάρχες του Βασιλείου της Ελλάδος, που ορίστηκαν με την παραπάνω νομοθεσία ήταν ξεκινώντας από την νομαρχία πρωτεύουσας, οι: Φραγκίσκος Μαύρος (Αργολίδος και Κορινθίας), Γεώργιος Γλαράκης (Αχαΐας και Ήλιδος), Κωνσταντίνος Ζωγράφος (Αρκαδίας), Δημήτριος Χρηστίδης (Μεσσηνίας), Ανδρέας Μεταξάς (Λακωνίας), Αναγνώστης Μοναρχίδης (Ακαρνανίας και Αιτωλίας ), Ιωάννης Αμβροσιάδης (Φωκίδος και Λοκρίδος), Μ. Σχινάς (Αττικής και Βοιωτίας), Γεώργιος Αινιάν (Εύβοιας), και τέλος Ιάκωβος Ρίζος Νερουλός (Κυκλάδων).
Οι νομαρχίες καταργήθηκαν προσωρινά από νέα μεταρρύθμιση τρία χρόνια αργότερα, επανασυστάθηκαν όμως το 1845 με το Νόμο ΚΕ'.
Στον ενάμιση αιώνα που ακολούθησε, ο αριθμός, οι περιοχές και τα αντικείμενα αρμοδιότητάς τους συχνά άλλαζαν, ακολουθώντας τις αντίστοιχες γεωγραφικές και δημογραφικές μεταβολές. Όμως ο δομικός χαρακτήρας τους παρέμενε ίδιος: τοπικοί βραχίονες της κεντρικής εξουσίας, αφού η τελευταία διόριζε άμεσα ή έμμεσα τα όργανά τους.
Η πρώτη (και τελευταία) ουσιαστική μεταβολή του χαρακτήρα τους έγινε το 1994 με το Ν. 2218 της κυβέρνησης Ανδρέα Παπανδρέου, ο οποίος θέσπισε την εκλογή του νομάρχη και του συμβουλίου με άμεση καθολική ψηφοφορία, μετατρέποντας το θεσμό σε πλήρως αιρετό β΄ βάθμιο οργανισμό τοπικής αυτοδιοίκησης. Λόγω αυτού, οι νομαρχίες μετονομάστηκαν επισήμως σε Νομαρχιακές Αυτοδιοικήσεις, αν και στην καθημερινή γλώσσα συνέχισαν να αποκαλούνται με την παλαιά ονομασία τους.
Ακαδημία Επιστημών και Τεχνών της Σερβικής Δημοκρατίας της Βοσνίας

Η Ακαδημία Επιστημών και Τεχνών της Σερβικής Δημοκρατίας της Βοσνίας (σερβικά: Академија наука и умјетности Републике Српске‎, АНУРС, βοσνιακά και κροατικά: Akademija nauka i umjetnosti Republike Srpske, ANURS) είναι το ανώτατο αντιπροσωπευτικό όργανο της επιστήμης και της τέχνης της Σερβικής Δημοκρατίας της Βοσνίας που ιδρύθηκε το 1996. Διαθέτει τέσσερα τμήματα - Τμήμα Κοινωνικών Επιστημών, Τμήμα Λογοτεχνίας και Τεχνών, Τμήμα Φυσικών, Μαθηματικών και Τεχνικών Επιστημών και Τμήμα Ιατρικών Επιστημών. Εδρεύει στη Μπάνια Λούκα.
Ερρίκος, 3ος κόμης του Λάνκαστερ

Τελευταία χρόνια

Με την επιστροφή της βασίλισσας Ισαβέλλας της Γαλλίας και του Ρότζερ Μόρτιμερ, 1ου κόμη του Μαρς στην Αγγλία τον Σεπτέμβριο του 1326 ενώθηκε μαζί τους προσφέροντας πολύτιμη βοήθεια στην ανατροπή των Ντεσπένσερ, συνέλαβε τον Εδουάρδο Β΄ στο κάστρο του Νιθ στην νότια Ουαλία και ανέλαβε την φύλαξη του στο κάστρο του Κένιλγουερθ.
Ο Ερρίκος διορίστηκε "κυρίαρχος σύμβουλος" του νεαρού Εδουάρδου Γ΄ και στρατάρχης των βασιλικών δυνάμεων της Αγγλίας στην Σκωτία. Διορίστηκε Κοντόσταυλος στο κάστρο του Λάνκαστερ και υψηλός σερίφης του Λάνκασιρ (1327), βοήθησε τέλος τον νεαρό βασιλιά να τερματίσει την ηγεμονία του Μόρτιμερ που εκτελέστηκε (1330).
Τυφλώθηκε (1330) και πέρασε τα τελευταία 15 χρόνια στο κάστρο του Λέστερ,  ίδρυσε νοσοκομείο για τους φτωχούς που έγινε γνωστό σαν Νιούαρκ και τάφηκε στο παρεκκλήσι του νοσοκομείου, το βασιλικό ζεύγος επέβλεψε την κηδεία του. Ο γιος και διάδοχος του Ερρίκος μετέφερε τα οστά του στην εκκλησία του Ευαγγελισμού της Παναγίας στο Νιούαρκ και έκανε επέκταση στην κατασκευή του πατέρα του.
Αλέξανδρος της Γιουγκοσλαβίας (γενν. 1982)

Βιογραφία

Είναι ο τρίτος γιος του Αλεξάνδρου Β΄ διαδόχου και τιτουλάριου βασιλιά της Γιουγκοσλαβίας και της Μαρίας ντα Γκλόρια της Ορλεάνης-Μπραγκάνσα, κόρης του Πέτρου-Γκαστάο πρίγκιπα της Ορλεάνης-Μπραγκάνσα και διεκδικητή αυτοκράτορα της Βραζιλίας. Είναι 3ος στη διαδοχή.
Γεννήθηκε στο Φέιρφαξ της Φλόριντα, ΗΠΑ και είναι δίδυμος με τον δευτερότοκο Φίλιππο. Ανάδοχοί του (και τού Φιλίππου) είναι η Σοφία πριγκίπισσα της Ελλάδας & βασιλομήτωρ της Ισπανίας και ο αδελφός της Κωνσταντίνος Β΄ της Ελλάδας εξαδέλφια του πατέρα του. Επίσης η Άννα, κόρη του Ερρίκου πρίγκιπα της Ορλεάνης και σύζυγος του Κάρλο των Βουρβόνων-Δύο Σικελιών δούκα της Καλαβρίας, εξαδέλφη της μητέρας του. 
Έζησε από το 1984 στη Βιρτζίνια. Μετά σπούδασε στο Λονδίνο και στο Κάντερμπρυ με τον Φίλιππο. Το 2000 ολοκλήρωσε την έκτη φόρμα (τελείωσε το λύκειο) στο Κινγκ'ς Σκουλ στο Κάντερμπρυ. Έλαβε το πτυχίο επιπέδου ΒΑ στις Επικοινωνίες & τα Μέσα από το Πανεπιστήμιο του Σαν Φραντσίσκο το 2004. Επίσης σε Αμερικανικό Πανεπιστήμιο σπούδασε σε επίπεδο MFA (Μάστερ στις Καλές Τέχνες) Διαφήμιση (Καλλιτεχνική Διεύθυνση). Εργάζεται σε ηλεκτρονικές εκδόσεις στο Διαδίκτυο στην Καλιφόρνια. 
Από το 2001 διαμένει με την οικογένειά του στο β. ανάκτορο του Βελιγραδίου. Είναι εγγονός της Αλεξάνδρα; πριγκίπισσας της Ελλάδας, εγγονής της Σοφίας συζύγου του Κωνσταντίνου Α΄ της Ελλάδας, η οποία ήταν εγγονή της Βικτωρίας της Βρετανίας και έτσι ο Αλέξανδρος έχει μία σειρά διαδοχής στον Βρετανικό θρόνο.
Κωνσταντίνος Παπαδογιάννης

Βιογραφία

Ο Κωνσταντίνος Κ. Παπαδογιάννης σπούδασε νομικά. Ήταν σύμβουλος του Ελεγκτικού Συνεδρίου. Εξελέγη βουλευτής Χανίων το 1923. Αργότερα υπηρέτησε και ως νομάρχης. Απεβίωσε στις 25 Οκτωβρίου 1961 και κηδεύτηκε την επομένη από το Πρώτο Νεκροταφείο Αθηνών.
962 Άζλογκ

Φυσικά χαρακτηριστικά

Τα φυσικά χαρακτηριστικά της Άζλογκ είναι άγνωστα.
Πιέτρο Καρρέρα

Βιογραφικά στοιχεία

Ο Καρρέρα γεννήθηκε στις 12 Ιουλίου 1573 στην Σικελία, στην επαρχία της Κατάνια, κοντά στην κοιλάδα του Νότο και μεγάλωσε εκεί στην παλιά αποικία του Σαν Βίτο. Μητέρα του ήταν η Ντόνα Αντωνία Σεβερίνο και πατέρας του ο Μαριάνο Καρρέρα, ένας παραδοσιακός τεχνίτης ο οποίος εισήλθε στην ιεροσύνη μετά το θάνατο της συζύγου του. Κατά τη διάρκεια των σπουδών του στο Seminario Diocesiano των Συρακουσών, είχε την ευκαιρία να επισκεφθεί πολλές διαφορετικές πόλεις της Σικελίας. Σε ένα από τα ταξίδια του συνάντησε τον Πάολο Μπόι, τον λεγόμενο και «Συρακούσιο», στην πόλη του Παλέρμο κατά τη διάρκεια του 1597.
Μετά τη λήψη του όρκου του, πρώτα έγινε ιερέας στην εκκλησία της Σάντα Μαρία ντε λα Στέλλα και αργότερα στην Αυλή του Φραγκίσκου Μπραντσιφόρτε πρίγκιπα της Πιετραπέρστια και μαρκησίου του Μιλιτέλο. Κατά την παραμονή του στην Αυλή άρχισε να δείχνει ενδιαφέρον για το σκάκι, κερδίζοντας τον Σαλβατόρε Αλμπίνο (τον λεγόμενο και «Μπενεβεντάνο») και τον Τζερόνιμο Κάσκιο (που κέρδισε τότε τον διάσημο αλλά γηραιό Τζιούλιο Πολέριο). Στη συνέχεια ανάπτυξε μια τρυφερή σχέση με τη σύζυγό του πρίγκιπα, Λαίδη Τζιοβάνα, και συνέθεσε ένα σύντομο εξάμετρο ποίημα για εκείνη στα λατινικά που σχετιζόταν με το σκάκι. Σώζονται μέχρι και σήμερα μερικά αποσπάσματα αυτού του ποιήματος, που είχε τον τίτλο «Η Πεσσοπαίδεια».
Το 1617 ο Καρρέρα έγραψε και δημοσίευσε το Il Gioco degli Scacchi (Το παιχνίδι του σκακιού), που υποδιαιρείται σε οκτώ βιβλία, που περιείχαν εκμάθηση των κανόνων, τα χάντικαπ, το φινάλε, το τυφλό παίξιμο στο σκάκι και μια συζήτηση σχετικά με την πραγματική προέλευση του σκακιού. Αυτό ήταν το πρώτο βιβλίο που τυπώθηκε ποτέ στο Μιλιτέλο, κατόπιν αιτήματος της πριγκίπισσας της Μπουτέρα, από τον Τζιοβάνι Ρόσσο του Τρέντο. Σε αυτό το έργο του Καρρέρα συλλέγονται πληροφορίες που δίνονται από προηγούμενους συγγραφείς και αναλύονται με συστηματικό τρόπο.
Μετά τον θάνατο του πρίγκιπα Μπραντσιφόρτε, μετακόμισε στην Μεσσήνη, στη συνέχεια πήγε στο Κανιτσάτι και κατέληξε στην Κατάνια. Εδώ το 1635, χρησιμοποιώντας το ψευδώνυμο Βαλεντίνο Βεσπαίο, δημοσίευσε το Risposta di Valentino Vespaio contro l'apologia di Alessandro Salvio (Απάντηση του Βαλεντίνο Βεσπαίο ενάντια στην απολογία του Αλεσάντρο Σάλβιο), όπου κατέγραψε και απάντησε στις κατηγορίες και τις επικρίσεις που διατυπώθηκαν εναντίον του από τον Αλεσάντρο Σάλβιο.
Ο Πιέτρο Καρρέρα, διάσημος και αγαπητός από όλους, πέθανε στις 18 Σεπτεμβρίου 1647 στη Μεσσήνη της Ιταλίας.

Σκάκι του Καρρέρα

Ο Καρρέρα έχει επίσης μείνει στην ιστορία ως ο εφευρέτης μιας παραλλαγής του σκακιού σε μια σκακιέρα 8×10 (γνωστή ως "Σκάκι του Καρρέρα"), στην οποία προστέθηκαν δύο νέα κομμάτια που ονομάζονται «Πρωταθλητής» (ένας συνδυασμός των κινήσεων του πύργου και του ίππου) και «Κένταυρος» (ένας συνδυασμός του αξιωματικού και του ίππου). Οι καινοτομίες αυτές είχαν μεγαλύτερη φήμη από αυτές που πραγματοποιήθηκαν από τους Πιατσέντζα και Μαρινέλι. Το παιχνίδι αυτό ήταν ο προκάτοχος του πολύ γνωστού σήμερα Σκάκι του Καπαμπλάνκα.
Αμπντελμαλέκ Σελάλ

Πολιτική καριέρα

Ο Σελάλ εργάστηκε ως επικεφαλής του Γενικού Επιτελείου στο υπουργείο Εξωτερικών από το 1995 ως το 1996 και τοποθετήθηκε στη Βουδαπέστη ως πρεσβευτής στην Ουγγαρία από το 1996 ως το 1997. Συνακόλουθα διορίστηκε στην κυβέρνηση, ως υπουργός Εσωτερικών από το 1998 ως το 1999, υπουργός Νεολαίας και Αθλητισμού από το 1999 ως το 2001, υπουργός Δημοσίων Έργων από το 2001 ως το 2002, υπουργός Μεταφορών από το 2002 ως το 2004 και υπουργός Υδάτινων Πόρων από το 2004 ως το 2012.

Πρωθυπουργία

Διορίστηκε πρωθυπουργός από τον πρόεδρο Αμπντελαζίζ Μπουτεφλίκα στις 3 Σεπτεμβρίου 2012. Ο Σελάλ θεωρείται ως τεχνοκράτης και έλαβε μέρος στις εκστρατείες για τις προεδρικές εκλογές που διεξήχθησαν το 2004 και το 2009. Αντικατέστησε τον Αχμέτ Ουγιαχία στην πρωθυπουργία.
Σίμος Α. Κεδίκογλου

Βιογραφικά στοιχεία

Κατάγεται από την Ιστιαία της βόρειας Εύβοιας και είναι γιος του Άγγελου Κεδίκογλου, απόστρατου αντιστράτηγου του Στρατού στα Τεθωρακισμένα και έμπιστου της κυβέρνησης Ανδρέα Παπανδρέου, ανηψιός του πρώην βουλευτή και υπουργού του ΠΑΣΟΚ Βασίλη Κεδίκογλου, καθώς και πρώτος εξάδελφος του βουλευτή της Νέας Δημοκρατίας και κυβερνητικού εκπροσώπου Σίμου Β. Κεδίκογλου. Σπούδασε ιατρική στο Εθνικό Καποδιστριακό Πανεπιστήμιο Αθηνών και απέκτησε την ειδικότητα της δερματολογίας – αφροδισιολογίας  στο νοσοκομείο «Ανδρέας Συγγρός» στην Αθήνα και στο Νοσοκομείο «Saint George’s Hospital» του Λονδίνου. Έχει εργαστεί ως επιμελητής του Εθνικού Συστήματος Υγείας στην πανεπιστημιακή κλινική του νοσοκομείου «Ανδρέας Συγγρός».
Ως φοιτητής, υπήρξε μέλος της Πανελλήνιας Αγωνιστικής Σπουδαστικής Παράταξης (ΠΑΣΠ) στην Ιατρική Σχολή και πρόεδρος της Ένωσης Ιατρών Νοσοκομείων Αθήνα-Πειραιά (ΕΙΝΑΠ) των ιατρών του νοσοκομείου, όπου εργαζόταν το 1998. Έχει διδάξει στο Εθνικό Κέντρο Δημόσιας Διοίκησης, στη Σιβιτανίδειο Σχολή, σε φοιτητές της ιατρικής και έχει συμμετάσχει σε προγράμματα ενημέρωσης και δωρεάν εξέτασης του πληθυσμού για θέματα υγείας. Έχει αρθρογραφήσει σε διάφορες εφημερίδες και περιοδικά της Αθήνας.
Το 2009, εκλέγεται στις εθνικές εκλογές για πρώτη φορά βουλευτής με το ΠΑΣΟΚ στην εκλογική περιφέρεια Ευβοίας. Στη Βουλή των Ελλήνων, είναι εισηγητής στον κοινοβουλευτικό Τομέα Υγείας του ΠΑΣΟΚ και συμμετέχει στις επιτροπές Κοινωνικών Υποθέσεων, Μορφωτικών Υποθέσεων, Έρευνας και Τεχνολογίας και στην Υποεπιτροπή για τη μελέτη και αντιμετώπιση του προβλήματος των ναρκωτικών. Είναι μέλος του διοικητικού συμβουλίου του Ινστιτούτο Στρατηγικών και Αναπτυξιακών Μελετών (IΣTAME) - Aνδρέας Παπανδρέου σε άμισθη υπηρεσία. Επανεκλέχθηκε στις δύο εκλογικές αναμετρήσεις του Μαΐου και του Ιουνίου του 2012. 
Στις 25 Ιουνίου 2013, ανέλαβε υφυπουργός Παιδείας και Θρησκευμάτων στη δικομματική κυβέρνηση του Αντωνίου Σαμαρά.
Επιχείρηση Kiryu

Πλοκή

Ένας νέος Γκοτζίλα εμφανίζεται το 1999 και επιτίθεται στην Ιαπωνία. Άλλα η Ιαπωνική κυβέρνηση έχει πλέον δημιουργήσει ένα πανίσχυρο όπλο για να τον σταματήσει: Ένα μηχανικό δράκο στο μέγεθος του Γκοτζίλα με το όνομα Kiryu ο οποίος έχει φτιαχτεί από το DNA των οστών του πρώτου Γκοτζίλα που επιτέθηκε την Ιαπωνία το 1954.

Κυκλοφορία

Η ταινία κυκλοφόρησε επίσημα σε DVD από την Sony Pictures τον Μάρτιο του 2004.

Συνέχειες

Την ταινία ακολούθησε μια συνέχεια με τίτλο Γκοτζίλα: Τόκυο SOS.
Κωμωδία

Με τον όρο κωμωδία χαρακτηρίζεται κάθε έργο που έχει ως σκοπό να διασκεδάσει μέσω κάποιου χιουμοριστικού θέματος. Η ακαδημαϊκή της έννοια, επηρεασμένη από το αρχαίο ελληνικό θέατρο, είναι συνήθως διαφορετική και συνυφασμένη με την σατιρική κωμωδία πολιτικού θέματος.
Η κωμωδία παρουσιάζεται σε πολλές μορφές, όπως την θεατρική, από όπου ξεκίνησε μέσω του αρχαίου θεάτρου, την τηλεοπτική και την σόλο όρθια κωμωδία.
Η επιρροή της κωμωδίας μπορεί να είναι σημαντική σε κοινωνικό επίπεδο. Για παράδειγμα, η Δημοκρατία της Αρχαίας Αθήνας ενισχύθηκε μέσω έργων κωμωδίας που είχαν ως μέσο τη σάτιρα για να διακωμωδήσουν αρνητικά στοιχεία της κοινότητας.

Επιρροή της κωμωδίας

Ο ρόλος της κωμωδίας μπορεί να είναι περιορισμένος ως όργανο διασκέδασης και εκτόνωσης του άγχους για τους αποδέκτες της, αλλά έχει παρατηρηθεί η επιρροή της σε άλλα επίπεδα της κοινωνίας.
Για παράδειγμα, η Δημοκρατία της Αρχαίας Αθήνας θεωρείται ότι ενισχύθηκε μέσω έργων κωμωδίας που χρησιμοποιούσαν την σάτιρα για να διακωμωδήσουν αρνητικά στοιχεία της κοινότητας.
Σήμερα διάσημοι κωμικοί θεωρείται ότι ασκούν σημαντική επιρροή στα πολιτικά δρώμενα. Σαφή παραδείγματα αποτελούν κωμικοί όπως ο Αμερικανός Τζον Στιούαρτ και ο Έλληνας Λάκης Λαζόπουλος όπου η σάτιρα απευθυνόμενη σε πολιτικά πρόσωπα είναι βασικό μέρος του έργου τους.
1082 Πιρόλα

Φυσικά χαρακτηριστικά

Η μέση διάμετρος της Πιρόλας εκτιμάται σε 43,01 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,0655. Είναι άγνωστο αν και με ποια περίοδο περιστρέφεται η Πιρόλα γύρω από τον εαυτό της.
Μετόχι Λαρισσού Αχαΐας

Τοποθεσία

Βρίσκεται σε υψόμετρο 2 μέτρων, στη γεωγραφική περιοχή του Λαρισσού. Βρίσκεται πολύ κοντά στα τωρινά σύνορα των Νομών Αχαΐας και Ηλείας. Εγγύς του βρίσκονται τα χωριά Βουπράσιο, Νέο Βουπράσιο και Λάππα καθώς και ο προστατευόμενος υδροβιότοπος της Στροφυλιάς.

Ιστορία

Αναφέρεται στα 1700 στη βενετική απογραφή Grimani ως «Ζευγολατιό Μεγάλου Σπηλαίου (Segogi Mega Spileo)», ονομασία η οποία μαρτυράει ότι η περιοχή, που αργότερα μετεξελίχθηκε σε οικισμό, υπήρξε αρχικά μετόχι της Μονής Μεγάλου Σπηλαίου, ήδη επί βυζαντινών χρόνων, για την επίβλεψη των εκεί κτημάτων της μονής.
Την 20/04/1835 ο οικισμός Πέρα Μετόχι προσαρτάται στον τότε Δήμο Βουπρασίων. Την 28/08/1912 με το ΦΕΚ 256Α αποσπάται από το Δήμο Βουπρασίων και ορίζεται ως έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", το Μετόχι προσαρτάται στο Δήμο Λαρισσού, του οποίου υπήρξε η έδρα, μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης". Με το ΦΕΚ 955Β της 16/04/2014 η Δημοτική Κοινότητα Μετοχίου μετατράπηκε σε τοπική κοινότητα.
Το 1824 η περιοχή λεηλατήθηκε από τους Τούρκους. Ο οικισμός απείχε τέσσερεις ώρες και σαράντα λεπτά δρόμο στα 1885 από τη Μανωλάδα, την έδρα του τότε Δήμου Βουπρασίων στον οποίο υπαγόταν διοικητικά .

Λοιπά στοιχεία

Στο χωριό υπάρχουν τρεις ναοί: ο ενοριακός του Αγίου Νικολάου, ο ναός του Αγίου Πέτρου και ο κοιμητηριακός της Κοιμήσεως της Θεοτόκου. Δεν πρέπει να συγχέεται με τον ομώνυμο οικισμό της Τοπικής κοινότητας Ελαιώνος του Δήμου Αιγιαλείας ή με τον ομώνυμο οικισμό του Δήμου Καλαβρύτων.
Σπούτνικ 2

Τεχνικά χαρακτηριστικά και εξοπλισμός

Οι διαστάσεις του ήταν 4 μέτρα (13 πόδια) ύψος μέχρι την κωνική του κορυφή, ενώ η διάμετρος στη βάση του ήταν 2 μέτρα (6,5 πόδια). 
Περιείχε διάφορα διαμερίσματα για τις ραδιοσυσκευές αποστολής σημάτων, ένα σύστημα τηλεμετρίας, μια μονάδα προγραμματισμού, μια γεννήτρια παραγωγής ηλεκτρικού ρεύματος, ένα σύστημα ελέγχου θερμοκρασίας για την καμπίνα, και επιστημονικά όργανα. 
Η διαβίβαση μηχανογραφικών στοιχείων δεδομένων γίνονταν με βάση το σύστημα τηλεμετρίας Tral D, το οποίο θα διαβίβαζε τα στοιχεία στη γη για 15 λεπτά σε κάθε περιφορά. 
Είχε δύο φωτόμετρα για τη μέτρηση της ηλιακής ακτινοβολίας (υπεριώδεις ακτίνες και ακτίνες X) και κοσμικής ακτινοβολίας. 
Δεν είχε τηλεοπτικές κάμερες ή φωτογραφικές μηχανές (κάποιες τηλεοπτικές εικόνες σκυλιού που υπάρχουν, είναι από Σπούτνικ 5 με επιβάτη τη Στρέλκα και φέρονται κατά λάθος να είναι της Λάικα).

Περιγραφή της αποστολής

Το Σπούτνικ 2 εκτοξεύτηκε με τον πύραυλο R-7 χωρίς μετατροπές, παρόμοιο με αυτόν που χρησιμοποιήθηκε και για το Σπούτνικ 1. 
Η τροχιά του ήταν 212 X 1.660 χιλιόμετρα (132 X 1.031 μίλια) με περίοδο περιστροφής 103,7 λεπτά. 
Αφού έφθασε στην τροχιά του, η κωνική μύτη αποχωρίστηκε επιτυχώς, αλλά το τμήμα Blok Α δυσλειτούργησε και δεν αποχωρίστηκε, πράγμα που εμπόδιζε το θερμικό σύστημα ελέγχου να λειτουργήσει κανονικά. Επιπλέον δημιουργήθηκαν ελαφρές ζημιές στη θερμική μόνωση με αποτέλεσμα η θερμοκρασία στο εσωτερικό του σκάφους να φτάνει τους 40 °C (104 °F). Έτσι η Λάικα πέθανε από υπερθέρμανση λίγες ώρες μετά την εκτόξευση, γιατί τα σκυλιά μην διαθέτοντας ιδρωτοποιούς αδένες στο δέρμα τους (σε αντίθεση με τους ανθρώπους) είναι πάρα πολύ ευαίσθητα στην άνοδο της θερμοκρασίας.
Ο Σπούτνικ 2 επανεισήλθε τη γήινη ατμόσφαιρα στις 14 Απριλίου 1958 μετά από 162 ημέρες σε δορυφορική τροχιά της γης και κάηκε. Το όχημα δεν ήταν σχεδιασμένο για επανείσοδο, και έτσι από τη στιγμή της εκτόξευσης η Λάικα ήταν καταδικασμένη να χαθεί μαζί με το δορυφόρο. Υπήρχε μια συσκευή για να της γίνει ευθανασία δέκα μέρες μετά την εκτόξευση, κάτι που τελικά δεν χρειάστηκε, καθώς ο σκύλος δεν άντεξε στις θερμοκρασίες της καμπίνας.
Άμανα (διοικητική υποδιαίρεση)

Ο Άμανα (αραβικά: أمانة‎) είναι αραβικός όρος που χρησιμοποιείται για τη δημαρχία ή το δήμο.
Σε ορισμένες αραβικές χώρες, ο άμανα είναι ο δήμος της πρωτεύουσας.
Γονόεσσα

Η Γονόεσσα ήταν πολίχνη της αρχαίας Αχαΐας.
Η Γονόεσσα αναφέρεται από τον Όμηρο στην Ιλιάδα. Ήταν πολίχνη του κράτους της Πελλήνης με λιμάνι αφού είχε στείλει στον Τρωικό πόλεμο πλοία υπό την ηγεσία του Αγαμέμνονα. Ο Όμηρος μας λέει ότι μαζί με την Πελλήνη και την Υπερησία είχαν στείλει 100 πλοία. Πιθανολογείται ότι ιδρύθηκε από Πελασγούς πρωτοέλληνες  οι οποίοι είχαν έρθει στην περιοχή από την Μικρά Ασία και είχαν εποίκισει όλη την Αχαία.
Η θέση της αρχαίας πόλης δεν έχει βρεθεί ακόμα. Οι έρευνες γίνονται ανάμεσα στην Αιγείρα και την  Πελλήνη στα σύνορα των νομών Αχαΐας και  Κορινθίας όπου είναι μοιρασμένο σήμερα το αρχαίο κράτος.
Γκάντι (ταινία)

Περίληψη

Το κεντρικό θέμα της ταινίας είναι η ιστορία του Μαχάτμα Γκάντι, του Ινδού δικηγόρου που έγινε ηγέτης και ελευθερωτής της πατρίδας του και συγχρόνως ένας από τους μεγαλύτερους "ειρηνιστές" του κόσμου.